Праз год выйшаў дубляваны фільм “Крымінальнае чытво. У агучцы прымалі ўдзел Аляксандр Памідораў, Лявон і Ганна Вольскія, Піт Паўлаў, Аляксей Янукевіч. Пераклад зрабіў Макс Шчур, а рэдактарамі выступілі Юрась Бушлякоў, Вінцук Вячорка і Пятро Садоўскі. Многім было цікава, як перакладуць лаянкі (у карціне рэкордную колькасць разоў — 271! — ужываецца слова “fuck). Франак Вячорка адразу сказаў, што беларуская мова — не ёсць толькі вясковая ці толькі інтэлектуальная. Яна — моладзевая, і “мы хацелі даць беларускія словы і бамжу, і гопніку.